經數: 一八五四

經名: 二諦義卷上

頁數: 九一

上	欄

夫謂有. 此是俗諦. 此是凡諦. 賢聖眞知諸法

性空. 此是眞諦. 此是聖諦. 令其從俗入眞捨

凡取聖. 爲是義故. 明初節二諦義也. 次第二

重. 明有無爲世諦不二爲眞諦者. 明有無是

二邊. 有是一邊無是一邊. 乃至常無常生死

涅槃. □是二邊. 以眞俗生死涅槃是二邊故.

所以爲世諦. 非眞非俗非生死非涅槃不二

中道. 爲第一義諦也. 次第三重. 二與不二爲

世諦. 非二非不二爲第一義諦者. 前明眞俗

生死涅槃二邊. 是偏故爲世諦. 非眞非俗非

生死非涅槃不二中道. 爲第一義. 此亦是二

邊. 何者. 二是偏不二是中. 偏是一邊中是一

邊. 偏之與中. 還是二邊. 二邊故名世諦. 非偏

非中乃是中道第一義諦也. 然諸佛說法. 治

衆生病. 不出此意. 爲是故明此三種二諦也.

此之三種. 只得爲一緣. 亦得爲三緣者. 初節

爲凡夫 . 凡夫謂諸法是有. 所以說諸法有爲

俗諦. 空爲眞諦. 正爲破凡夫有見故. 說有爲

俗空爲眞諦也. 第二重. 爲破二乘人. 二乘謂

諸法空. 比空見坑故. 法華云. 我爾時但念空

無相無願之法. 於菩薩遊戱神通淨佛 國土.

永無願樂. 若爾. 凡夫著有二乘滯空. 此之空

有. □是世諦. 若非空非有非凡非聖. 乃是第

一義. 故經云. 非凡夫行. 非聖人行. 是菩 薩

行. 亦非有行非空行. 是菩薩行. 爲是故明第

二重二諦也. 第三重爲破有得菩薩. 有得菩

薩云. 凡夫見有. 二乘著空. 凡夫比生死. 二乘

著涅槃. 我解諸法非有非無非生死非涅槃.

爲是故. 明有無二非有無不二. 生死涅槃二

中	欄

非生死非涅槃不二. □是世諦. 若非眞俗非

生死涅槃. 非非眞俗非非生死涅槃. 乃 是第

一義諦也. 此卽攝五乘爲三緣. 開三種二諦.

赴此三緣. 皆令悟一乘一道. 若悟此三卽究

竟. 悟此三卽非凡非聖非大非小. 若爾始是

悟也. 是故經云. 我今得道得果. 於無漏法得

淸淨眼. 以得如此悟故. 所以如來便入涅槃

也. 又所以明三種二諦者. 爲對由來人. 由來

人明三假是世諦四忘是眞諦. 今明. 此之二

諦. 是我家初節二諦. 我家有三重二諦義. 汝

二諦是初重二諦. 今過汝有兩重二諦也. 第

二節二諦. 若眞若俗爲世諦. 若非眞若非俗

爲第一義諦. 若爾. 汝二諦是我家世諦也. 又

第三節. 攝彼若二諦若中道. □是今世諦. 何

者. 前第二節. 明二爲世諦不二爲眞諦. 汝二

諦但是我家世諦也. 彼卽云. 我亦有非眞非

俗中道義. 爲是故. 第三節明二不二爲世諦.

汝若二諦若中道. 悉是我家世諦. 爲是故明

此三種二諦義也. 問從來明有三諦義. 一世

諦二眞諦三非眞非俗諦. 故經云有諦無諦中

道第一義諦. 若爾. 云何言諸佛常依二諦說

法耶. 諸佛常依二諦說法. 此卽時長佛廣. 常

依故時長. 諸佛故佛廣. 此卽十方三世諸佛.

常依二諦說法. 那得有三諦. 旣有三諦. 何得

復言常依二諦耶. 解云. 常依二諦說法. 不妨

三諦. 雖有三諦. 不乖常依二諦說法. 何者. 今

眞俗是二諦. 攝眞俗二爲世諦. 不眞俗爲第

一義. 若唯是二諦故. 云諸佛常依二諦說

法也. 次1時明二諦廢立義. 問有無表不有

下	欄

無. 悟不有無時. 爲廢有無爲不廢耶. 次結二

難. 若悟不有無廢有無. 如得月忘指者. 不然.

何者. 了有無得不有無. 若廢有無卽無有

無. 無有無寧有不有無. 涅槃經云. 菩薩具二

莊嚴. 卽能解知一種二種. 若言無一二者. 是

義不然. 何以故. 若無一二. 云何得說無一無

二. 要由一二得有無一二. 若爾. 要由有無得

悟不有無. 何得廢耶. 若便不廢有無者亦不

然. 若不廢有無者. 何得從來云得月忘指會

理忘筌耶. 師解云. 具有廢不廢義. 所言廢者.

約謂情邊. 卽須廢之. 何者. 明汝所見有者. □

顚倒所感. 如甁衣等. 皆是衆生顚倒所感. 妄

想見有. 故中論云. 若謂以現見而有生滅者.

卽爲是癡妄而見有生滅. 顚2倒感得此眼. 心

此眼不可得. 諸法亦不可得. 特癡妄見有.

是故須廢也. 此則用空廢有. 若更著空. 亦復

須廢. 何者. 本由有故有空. 旣無有. 何得有

空. 故中論云. 若使無有有云何當有無. 又云.

若有不空法. 可有於空法. 不空法尙無. 何得

有空法. 此之空有. 皆是情謂. 故皆須廢. 乃至

第三節. 謂情言有. 亦皆須廢. 何者□是謂情.

皆須廢之也. 問若此三種二諦皆廢. 用何物

爲二諦敎耶. 解云. 約緣邊卽是謂情. 佛爲說

邊卽是敎門. 今明. 此等皆謂情. 皆須廢之

3也. 何以故. 謂情所見皆是虛空. 故廢之也.

又非但 廢妄. 亦無有實. 本有虛故有實. 旣無

虛卽無實. 顯淸淨正道. 此亦名法身. 亦名正

道. 亦名實相也. 然此已拔從來也. 何者從來

云. 取相煩惱感六道果報. 此須廢. 廢六道生

經數: 一八五四

經名: 二諦義卷中

頁數: 九二

上	欄

死. 得如來涅槃. 今明. 有生死可有涅槃. 旣無

生死卽無涅槃. 無生死無涅槃. 生死涅槃皆

是虛妄. 非生死非涅槃乃名實相. 一往業虛

辨實. 若無彼虛卽無有實也. 若就三重二

諦義辨者. 卽由來人廢立在初節二諦義中.

何者彼廢世諦立眞諦. 何者取相煩惱感得六

道果報名爲世諦. 斷取相煩惱. 六道果報謝.

此卽廢世諦而有眞諦之境. 由眞諦境生佛

妙智. 此卽廢世諦立眞諦. 今明. 此之二諦. □

湜謂情. 皆悉須廢. 何但初1節二諦須廢. 乃

至第三重皆須廢. 何以故. 此皆謂情故須廢

之也. 此卽一往廢三. 不廢不三也. 次就三種

二諦中論廢不廢. 明無方便三卽廢. 有方便

三卽不廢. 無方便三發者. 明此三倒謂有三.

實無此三. 是故須廢. 如陽二謂是水實無水

也. 然亦無有廢. 何者有水可廢. 旣無水. 何所

廢. 而言廢者. 約彼謂有故言廢也. 有方便三

不廢者. 卽不壞假名. 說諸法實相. 不動等覺

建立諸法. 旣云不壞假名說諸法實相. 豈當

得不二廢二. 若得不二廢二. 卽壞假名說諸

法實相. 動等覺建立諸法. 唯假名卽實相. 豈

須廢之. 如中論云. 是假卽中. 廢假名卽廢中.

旣不廢中. 豈當廢假. 斯卽空有有空. 二不二

不二二. 橫□無□. 故肇師云. 欲言其有. 有

非眞生. 欲言其無. 事像旣形. 又云. 譬如幻化

人非無幻化人. 幻化人非眞人也. 此唯幻化

人非人. 非人不無幻化人. 2幻化人非人. 非

人人. 諸法亦非. 故不廢也. 此就有方便無方

便因緣不因緣. 論廢不廢如此. 次更就謂情

中	欄

生滅無生滅二觀. 明廢不廢. 何者由來云. 小

乘卽斷二輪煩惱. 得見思兩解. 大乘斷五住

地惑. 得十地解. 此卽見思伐二惑. 十地解斷

五住地惑. 此廢惑立解. 廢凡立聖. 若不斷二

惑. 見思無由成. 不伐五住. 佛果卽不立. 故大

小乘皆斷惑成聖也. 今依法華經望. 倂除糞

人. 何故謂爲除糞人. 欲鄙之耳. 故經云. 念子

愚劣樂爲鄙事. 二乘斷惑旣是除糞. 菩薩斷

惑亦是除糞. 齊而過甚. 何者同斷故是齊. 斷

少多故過甚. 二乘除糞. 蓋3是不足言. 菩薩時

長除糞廣故. 過之甚也. 今明. 菩薩知惑本不

生今不滅. 何所斷. 斯卽生在佛家. 種4姓尊

貴. 如轉輪聖王皇玉子也. 唯見客作賤人除

糞. 何曾聞長者之兒擔屎. 故今明. 菩薩不斷

惑. 何者菩薩知惑本不生今不滅故. 無所斷

也. 所以淨名經云. 法本不生. 今則無滅. 法華

云. 諸法從本來常自寂滅相. 從來云. 菩薩無

生滅觀. 何故明無生滅耶. 如向所辨. 知本不

生今無所滅故. 言菩薩不生不滅觀也. 問他

斷二惑得小聖. 斷五住惑得大果. 汝今不斷.

云何得言小聖大果耶. 解云. 汝斷惑得有聖.

我本無惑. 豈無聖耶. 又反之. 汝見惑生今斷

不得聖. 若知惑本不生不滅乃得聖. 何者不

生不滅是本. 知本可得成聖. 汝不知本. 豈得

成聖. 故法華云. 世尊我今得道得果. 於無漏

法. 得淸淨眼. 今日得道當知. 前來未得道. 又

涅槃經云. 汝諸比丘. 未爲大乘除諸結使. 爲

是故. 從來斷不斷. 今始是斷也. 從前來. 略明

二諦大意如此也

下	欄

二諦義卷上

5二諦義中卷

胡吉藏撰

釋二諦名6者. 此義極難. 解二諦名者. 俗是色

虛義. 眞是眞實義. 從來久解. 今未知那得二

諦名而欲釋耶. 解此問者. 我家明二諦有兩

種. 一敎二諦. 二於二諦. 如來誠諦之言. 名敎二

諦. 兩種謂情. 名於二諦. 此則就情智判於敎

二諦也. 問敎諦是佛敎. 敎諦名從佛起. 於諦

是緣於. 於諦名從緣起不. 解云敎諦是佛敎.

敎諦名從佛起. 於諦是緣於. 於諦名亦從佛

起. 難云. 敎諦是佛敎. 敎諦從佛起. 於諦是緣

於. 於諦那得從佛起耶. 解云. 領僻. 我云. 敎諦

是佛敎. 敎諦名從佛起. 於諦是緣於. 於諦名

從佛起. 於諦與於諦名. 此語大□. 今明. 敎諦

名從佛起. 於諦名亦從佛起也. 問敎諦從佛

起. 於諦亦從佛起. 敎諦旣是敎. 於諦亦是敎.

反詰云云. 解云. 兩種二諦皆是佛敎. 問敎諦

可是敎. 於諦若爲亦是敎. 旣有於敎之殊. 云

何倂是敎耶. 解云. 二於諦名. 亦是爲衆生故

說. 爲衆生說有. 於凡是世諦. 爲衆生說空. 於

聖人是眞諦. 爲衆生說空有. 是二於諦故. 二

於諦亦是敎也. 問二於諦名是佛說. 名從佛

起. 空有二諦從何起耶. 解云. 只空有二諦. 諸

佛出世故有. 佛未出世則無. 縮長爲短釋. 佛

未出世時. 雖言空有. 不知空有是二諦. 如佛

經數: 一八五四

經名: 二諦義卷中

頁數: 九三

上	欄

未出之時. 亦有苦集滅道等名. 而不知苦集

滅道是諦. 由佛出世故. 說苦集滅道四諦. 故

經云. 甘露門初開也. 空有亦爾. 由佛出世. □

空有爲二諦. 故云空有佛出世始名二諦也.

次更長釋者. 佛出世佛未出世. 空有□由佛

得知. 所以成論云. 劫初物未有名. 聖人爲受

用故. 爲物立名. 如甁衣等. 空有亦爾. 佛未出

世時. 聖人爲空有立名. 若爾. 佛出世佛未出

世. 空有名□由佛有也. 次問. 於諦名如此. 於

諦從何而起耶. 解云. 於諦有兩種. 一兩情二

於諦. 二情智二於諦. 兩情二於諦可解. 何者.

兩情二於諦. 從佛敎起. 明佛爲衆生說二諦

敎. 衆生不了. 作空有兩解. 成兩於讓. 此於從

敎起也. 問情智二於諦何因得有耶. 解云. 一

於但一. 一於有二. 一於但一者. 凡夫顚倒. 謂

甁衣等諸法爲有. 此甁衣等物. 有佛無佛. 常

於凡夫是有. 如涅槃經. 十二因緣. 有佛無

佛性相常住. 但小乘釋有二人. 毘婆□婆提

云. 是無爲常住法. 薩婆多迪云. □有爲常. 如

火有佛無佛常熱. 不可言火有佛熱無佛不

熱. 有佛無佛□熱爲常. 十二因緣亦爾. 今明.

世諦亦如此. 諸法於凡常有. 常有世諦也. 一

於二義者. 卽是諸賢聖. 眞知諸法空爲第一

義. 言二義者. 就本跡兩意以釋之. 本跡義. 則

諸佛出世故有. 諸佛出世. 知向顚倒諸法性

空也. 跡本義. 則諸佛法身. 本知顚倒性空. 故

法華云. 我以佛眼觀見六道衆生. 此卽在法

身地. 本知顚倒性空也. 略尋二諦名根本大

意如此. 然義必須得其根本識其大意. 若不

中	欄

得意. 義不中用. 如中論序大小乘人不識佛

說空有意所以成失. 前序小乘云. 像法鈍根.

心十二因緣陰入界等決定相. 不知佛意. 但

著文字. 次序大乘云. 聞說畢竟空. 不知何因

緣故空. 爲此義故. 龍樹出世造論. 申佛敎意

也. 旣有明則. 今昉而學之也. 次問. 旣有於諦

敎諦. 佛何意說於諦與敎諦耶. 解云. 如來所

以說二於諦者. 欲令衆生一節轉兩節轉. 說於

令悟非於非不於. 何者. 於無名相中. 强名相

說. 無名而說名. 令悟名無名. 示非於非不於.

爲衆生說於. 令悟於非於非不於. 故經云. 知

有非有本性淸淨. 又云. 欲令衆生深識第一

義諦故說世諦. 又云. 一切有無法. 了達非有

無. 爲是故. 說於令悟非於非不於也. 所言一

節轉二節轉. 何者是耶. 一節轉者. 說有於凡

是諦. 說空於聖是諦. 作如此說者. 令衆生轉

有入空. 何者. 有於凡是有. 此有實無所有.

1宣說有. 於凡是有. 則知此有不有. 此正爲

凡夫. 凡夫謂諸法實有. 今說此有於凡是有

若知有於凡是有. 卽知此有非有. 斯則因有

悟不有. 經云. 知有不有. 又經云. 欲令衆生深

識第一義諦故說世諦. 又論云. 若不因世俗.

不得第一義也. 兩節轉者. 說有於凡是實. 對

有於凡是實. 說空於聖是實名二於諦. 旣說

空有於緣二. 卽知於二不二. 說於二顯不二.

故經云. 一切有無法. 了達非有無也. 若好釋

者. 於二者明非二. 非謂是非二. 若言於二爲

顯不二. 此言平鈍. 若駿悟解者. 於二者. 明非

是二非謂是非二. 亦應須上揚. 不得下抑. 上

下	欄

揚則兩離. 何者. 於二非是二則離二. 非謂是

非二. 不著不二. 此則悟非二非不二非偏非

不偏淸淨正道也. 然作如此說. 於諦者卽是

敎諦. 何處別有敎諦. 只作如此目□於諦. 卽

是敎諦. 卽是依二諦說法. 從來人. 聞師說於

諦敎諦. 作二諦解. 誦語2鸚鵡喙○脚耳. 今

明. 如向所明. 無別敎諦. 說於卽敎也. 問若爾

從來解那得云有於諦敎諦耶. 解云. 於兩情

名二於諦. 佛爲衆生說此二於. 卽是敎諦. 更

無有二. 但約義判. 何者. 於諦卽是所. 敎諦卽

是能. 能所判於敎二諦也

又問. 何意說於諦敎諦耶. 解云. 二意. 一者爲

釋經讀論. 經論中□有此言也. 二者爲對他.

他明二諦是天然之境. 有此二理. 而二諦名

境. 復名理者. 會二諦生二智. 名之爲境. 而道

理有二諦故. 名之爲理. 道理有此二理. 道理

有此二理境. 今對彼. 明此是於二理. 此是於二

境. 非道理有此理有此境也. 若爾. 今時有兩

境兩理. 兩境者. 一於境二敎境. 兩理者. 一於

理二敎理. 爲是義故. 明於諦敎諦也. 然如來

直說二於諦. 凡有三句. 謂得失亦得亦失. 直

作此說. 若爲得解耶. 今佛直說二於諦. 云何

得解. 答今明. 佛說於諦有三句. 一皆得二皆

失三亦得亦失. 言亦得亦失者. 卽是前二於

諦. 諸法於凡是有. 此有爲失. 諸賢聖眞知諸

法空. 此空爲得. 示其空有. 令識得失. 令其捨

有學空改凡成聖也. 二皆失者. 二皆是於. 故

二皆失. 於凡有. 有旣失. 於聖空. 空亦失. 何

者. 諸法未曾空有. 於凡謂有. 於聖謂空. 如一

經數: 一八五四

經名: 二諦義卷中

頁數: 九四

上	欄

色未曾空有. 有見之人謂色有. 空觀之人謂

色空. 一色於空有兩緣成空有故. 此空有□

是失也. 兩皆得者. 只知於二. 卽知不二. 此下

五句皆淨. 於緣二. 豈是二. 問於二非是二可

是非二不二耶. 解云. 於二非是二. 明非是二.

非謂是非二. 旣非二非不二. 五句皆淨. 斯則

上拂□漢. 下漏淵泉也. 從來只云二於諦皆

失. 不知有此三句. 然此三句. 有兩種諦. 前二

句卽於諦. 後一句卽敎諦. 前二句卽於境. 後

一句卽敎境. 於境卽不轉境. 敎境卽轉境. 言

前兩句是於諦不轉境者. 諸法於凡是實有.

有佛無佛常有此境. 有境旣常有. 空境亦常

有. 諸賢聖常知諸法空. 亦常有此空境. 今時

亦有天然之境. 亦有天然之智. 常有此境. 常

有此智. 此之境智. □是於緣境智. 非是轉悟

境智也. 言轉悟境者. 只說於緣有. 卽知於有

不有. 說於緣空. 卽知於空不空. 識於有無不

有無. 識敎悟理. 悟理卽生權實二智. 生二智

時. 空有之敎卽轉名境. 故是轉悟境也. 問猶

有一疑妨. 何者前明二於諦一得一失. 失是

所化得是能化. 今那得云說於空令悟不空.

若說於空令悟不空者. 此乃所化. 何謂能化

耶. 解云. 前明二於諦. 空是能化者. 引凡令學

聖. 凡夫顚倒謂有. 諸賢聖眞知諸法空. 明能

化空. 令其捨有. 若玄變之徒. 旣知有不有. 卽

知空不空. 不須爲說空令悟不空. 但鈍根之

人. 捨其所見有. 學能化空. 旣學得能化空. 作

於空解. 爲此人故. 說Ｃ於汝是空諸法實非

空也. 此約漸悟論. 前令悟有不有. 次令悟

中	欄

空不空也. 問他亦明有境諦有敎諦. 彼有境

界法寶. 有言敎法寶. 境界法寶卽境諦. 言敎

法寶卽敎諦. 汝旣有敎諦. 他亦有敎諦. 汝有

如來誠諦之言. 他可無如來誠諦之言耶. 若

爾皆有境敎. 斯有何異. 解云異. 今明. 汝二諦

天然之境. 是我家於境失. 於境失中. 有無量

失. 此是我家粗失. 細失非汝所及. 故經云. 菩

薩微細□相. 非二乘境界. 今亦爾. 汝天然之

境. 是今家粗失. 故與彼大異也. 所以大論云.

外道與佛法相去玄殊. 猶若天地. 又云. 天食

須陀比人中臭糞. 又如驢牛二乳. 驢乳５□成

糞. 牛乳□則成蘇. 今亦爾. 他得爲今失也. 此

卽2是依二諦說法. 二諦是境義也. 又問. 敎

諦爲若異耶. 解云. 一往3拔者. 我有三種二

諦. 汝所明二諦. 是我初節二諦. 三假有爲世

諦. 四絶爲眞諦. 此之二諦. 是我家初節二諦

也. 又問. 汝二諦敎表何物. 彼云. 二諦還表二

理. 若爾二還表二. 指還 指指也. 又彼唯有二無

不二. 則唯有敎無理. 無理則無敎. 今有理卽

有敎. 具足理敎也. 前來明立名意. 今次釋名.

然雖無名而名. 是故今釋名也. 故肇師云. 無

名之道. 于何不名. 師云. 於無名相中. 强名相

說. 旣無名强說名者. 爲令因名悟無名. 說名

不令衆生住名中. 若說名令衆生住名中. 此

還是衆生. 非謂是佛. 今明. 無名强說名. 令衆

生因名悟無名. 然須知此名卽無名. 只名無

名. 無名而名. 旣知無名名. 卽知名無名. 此卽

除故不造新也. 若是從來人. 則造新不畢故.

何者. 本有身心之病. 今聞佛說眞俗. 後作眞

下	欄

俗解. 有眞可眞. 有俗可俗. 有名異無名無名

異名. 卽有所得義. 有所得者. 名曰聲聞. 是魔

眷屬. 像法決疑經云. 是十方三世佛怨. 佛藏

經云. 刀輪殺一切. 有得之人罪過於此. 華嚴

云. 譬如餓鬼等云云. 所以大論云. 有生死來.

無能治此病也. 今攝山興皇出世. □破此病.

說名令衆生悟名無名. 不住名亦不住無名.

擧譬如雙六打隱. 打不隱卽爲他打. 說二諦

名. 本爲除病. 若住名本. 名復成病. 今明二諦

如雙六打隱也. 問何故□作此釋. 解云. 只爲

□有此病故. □作此說. 如諸聲聞□障菩薩

道故也. 師何因得如此解. 學龍樹提婆兩論

主. 兩論主. 何因得此解. 學諸佛也. 問曰. 經中

有立有破. 何得言皆破耶. 解云. 經中若立若

破. 皆爲破病. 何者. 經中若說一色一香皆爲顯

道. 若不顯道. 可不破病. 旣若立若破. 皆爲顯

道故. 破立皆爲破病也. 經旣然. 故論主學經.

師學論主. 大小乘人. 有新故兩病故. 有兩論

主出世破之. 提婆破故病. 龍樹破新病. 論主

旣然. 大師亦爾. 破此新舊等病故. 作如此說

也. 然道義大意如此. 必須得如此意. 非爲立

名道義. 乃道義爲息名也. 將欲息名故. 前須

釋名. 釋名凡有四句. 一者一名一義. 二者一名

無量義. 三者一義一名. 四者一義無量名. 名不

出此二種. 義莫過斯之二條. 言一名一義者.

一名卽一俗名一眞名. 一義者. 俗4以色虛義.

眞眞實義. 從來得此一句. 今明. 是四句中一

句也. 次一名無量義者. 若爲一名無量義耶.

解言. 一是無量一. 一豈不是無量. 此則無量

經數: 一八五四

經名: 二諦義卷中

頁數: 九五

上	欄

一. 一無量. 故經云. 一中解無量. 無量中解一.

展轉生非實智者. 無所畏也. 問曰. 若爲一名

有無量義耶. 解云. 就四義解之. 一隨名釋. 二

就因緣釋. 三顯道釋. 四無方釋. 隨名釋者. 如

俗以色虛爲義. 又俗以風俗爲義. 然此具出

內外故. 律有國土毘尼. 隨國土處所. 風俗不

同也. 禮記云. 君子行禮不心變俗. 故風俗爲

義也. 從來唯得前釋. 無有後解也. 問此兩釋

何異. 解云. 俗以色虛爲義. 此卽望眞釋. 明聖

人所知眞實. 凡夫所知色虛. 對眞釋俗也. 若

是風俗釋俗. 則當俗釋俗. 只處所風俗不同

故名爲俗. 此無所望也. 前則望他. 後則當自.

自他異也. 又前約經釋. 後就律釋. 河西云. 佛

法不出經律二藏. 阿毘曇只分別經律耳. 故

經律攝佛法盡也. 前釋約經者. 經明. 諸法色

虛無所有故. 色虛釋俗約經也. 風俗釋就律

者. 明律中不得道諸法色虛無所有. 不得道

人是色虛草木色虛. 何以故. 爲暇戒令佛法

久住故. 所以不得明物色虛無所有. 但明國

土風俗不同也. 此則就經律釋異. 由來亦不

知也. 次第二就因緣釋義者. 明俗眞義. 眞俗

義. 何者. 俗非眞則不俗. 眞非俗則不眞. 非眞

則不俗. 俗不□眞. 非俗則不眞. 眞不□俗. 俗

不□眞. 俗以眞爲義. 眞不□俗. 眞以俗爲義

也. 問前隨名釋有二義. 一望他當自釋. 二約

經就律釋. 今就何物義釋耶. 解云. 對有□有

得. 就無得無□釋. 若言俗色虛義眞眞實義.

此是凡夫二乘有得解義. 今明. 菩薩無得無

□義故. 明俗是眞義眞是俗義也. 他家無此

中	欄

義. 他俗定俗. 眞定眞. 三假定俗不得眞. 四忘

定眞不得俗. 眞俗有□聲聞解義. 今明. 眞是

俗義俗是眞義. 眞俗無□. 菩薩解義也. 問何

故作如此說耶. 解云. 對彼自性. 明今因緣. 因

緣動彼自性之執故. 經云. 前以定動. 後以智

拔. 今前明因緣. 動彼性執. 彼當拔之也. 但今

一往且明因緣. 動彼自性. 彼明色虛定俗義

眞實定眞義. 爲是故. 今動搖已. 明俗是眞義

眞是俗義也. 問若爲俗是眞義眞是俗義. 空

是色義色是空義耶. 解云. 大品經中自釋. 彼

經云. 色卽空空卽色. 眞卽俗俗卽眞. 旣云眞

卽俗. 眞豈非俗義. 又中論云. 因緣所生法. 我

說卽是空. 因緣生法卽是有. 旣卽是空. 眞豈

非俗義. 釋此偈具釋經. 論引經釋. 論卽釋經

也. 又義是名之所以. 眞是俗之所以. 故眞爲

俗義. 經云. 欲令衆生深識第一義諦. 是故如

來宣說世諦. 旣說世諦令識第一義諦者. 則

俗爲眞. 名眞爲俗義也. 俗諦旣然. 眞亦爾也.

次第三就顯道釋義者. 明俗是不俗義. 眞是

不眞義. 眞俗不眞俗義. 眞俗不眞俗卽名義.

不眞俗眞俗卽義名. 眞俗不眞俗敎理. 不眞

俗眞俗理敎. 斯則名義理敎中假橫□也. 何

處作如此說也. 解云. 卽如華嚴所明. 一切有

無法. 了達非有無. 以達有不有故. 不有爲有

義. 達無不無故. 不無爲無義. 亦如了達明無

明二不二. 旣達二卽不二故. 不二爲二義. 了

達眞俗不眞俗故. 不眞俗爲眞俗義也. 問何

故明不眞俗爲眞俗義耶. 解云. 前明因緣橫

義動. 今眞俗不眞俗□義拔. 橫義動□義拔.

下	欄

故一家從來明假伏中斷義. 言假伏者. 眞是

俗義. 俗是眞義. 伏彼自性也. 旣知因緣眞. 卽

知眞不眞. 知因緣俗. 卽知俗不俗. 悟眞俗不

眞俗自性永斷. 爲是義故. 前橫伏今□斷也.

次第四節無方釋義者. 明俗以一切法爲義.

人是俗義. 柱是俗義. 生死是俗義. 涅槃是俗

義. 無方無□故. 一切法皆是俗義也. 問何故

明一切諸法皆是俗義耶. 解云. 從前第三義

生. 前第三義云. 俗不俗義. 眞不眞義. 眞俗悟

不眞俗. 此則悟無□道. 旣悟無□道故. 有無

□用. 以得無□用故. 所以一切法爲俗義也.

前則是從用入道. 今則從道出用也. 問若爲

得一切法□是俗義耶. 且引例通. 汝家有別

待通待義. 長短眞俗因果待卽別待. 長待不

長. 俗待不俗. 此卽通待義. 所以俗待不俗爲

通待者. 明除俗之外一切皆不俗故. 云通待

也. 一切法是不俗. 不俗待俗. 不俗旣是俗

義. 故一切卽俗義也. 又汎簡徒義. 從來云長

短待因果待甁衣二果不得待. 今明甁衣二

果相待也. 問高下相傾有無相生可得待. 甁

衣二果云何待耶. 反問汝. 是非得待. 不是甁

待非甁不. 彼云. 是非得待. 甁待非甁也. 若爾

衣是非甁. 非甁旣待甁. 衣卽待甁也. 衣旣待

甁. 則甁衣因緣. 衣是甁義. 甁是衣義. 衣旣是

甁義. 一切物皆是甁義也. 又明. 一切法是俗

義者. 就如義顯之. 色如一切法如. 色如卽一

切法如. 一切法卽1色. 擧譬如破僧□大有與

全一義. 爲有甁不異有卽甁. 有與萬法不異

萬法亦卽甁. 今亦爾. 如與俗不異. 俗卽如. 如

經數: 一八五四

經名: 二諦義卷中

頁數: 九六

上	欄

與一切法不異. 一切法卽俗. 何以故. 體如故

也. 華嚴何意云一念無量劫無量劫一念耶.

體道故如此. 何者. 一念卽是道. 無量劫亦是

道. 故無量劫卽一念. 何以故. 無□道故. 體無

□道故. 得無□用. 一念無量劫. 無量劫一念.

無量劫一念非一念. 一念無量劫. 非無量劫.

非一念非無量劫. 而一念無量劫. 此中橫□

無□具足故. 經云. 一中解無量. 無量中解一

也. 然此四義次第不得前後. 何者. 第一就世

俗以釋義. 俗色虛義風俗義. 且隨情釋也. 第

二漸深. 明俗眞義眞俗義也. 第三從眞俗入

不眞俗. 從用入道. 第四悟道竟從道起用. 次

第相生也. 就眞俗釋此四義. 例一切因果人

法等皆爾也. 前釋一名一義一名無量義竟.

今次釋一義一名一義無量名. 言一義一名者.

以正道爲一義. 眞俗爲一名. 然正道未曾名.

爲一道故立乎一名. 亦立一名爲顯乎一道.

何者. 旣爲一道立一名. 一名豈不顯一道. 故言

一義一名也. 一義無量名者. 還以一道爲一

義. 無量名者. 爲顯一道立無量名. 立無量名

爲顯一道. 旣爲一道立無量名. 無量名豈不

顯乎一道. 故言一一義無量名也. 問若爲無量名

耶. 解云. 名無量略出四種. 謂世諦俗諦眞諦

第一義諦問唯有此四名不. 解云. 名無量. 世

諦俗諦有諦凡諦眞諦第一義諦空諦聖諦. 故

華嚴四諦品云. 此娑婆世界. 有四十億百千

那由他四諦名. 肉十方世界名號. 斯則有衆

數名. 不可具擧. 若具擧. 竹帛所不能載. 今且

略釋世與俗眞與第一義四名也. 然此四名有

中	欄

離有合. 合者合世俗爲一諦. 合眞第一爲一

諦. 故經云. 世俗諦故1說. 第一實義故卽無

也. 離者則有世諦俗諦眞諦第一義諦. 問何

故或離或合耶. 解云. 爲存略故. 離釋. 爲義同

故合明. 世俗名雖異. 其義是同. 故合名世俗

諦. 眞第一義亦爾也. 問此之四諦名何異. 他

解云. 眞俗當體得名. 世與第一. 褒貶爲稱. 言

眞俗當體得名者. 明俗是色虛爲義. 當體色

虛. 眞是眞實爲義. 當體眞實. 故眞俗當體得

名也. 世與第一爲褒貶者. 明世是代謝隔別

爲義. 第一則莫過爲義. 旣隔別爲世. 莫過爲

第一. 故世與第一. 是褒貶之名也. 然此釋不

可解. 且難之. 俗當體色虛. 世亦當體隔別. 俗

體是色虛. 旣是當體得名. 世體是隔別. 亦當

體得名. 若便貶世是隔別非第一. 我亦貶俗

是色虛非眞實. 俗實是色虛旣非貶. 世實 是

隔別. 那忽是□耶. 然俗之與世. 世乍可是當

體. 俗應是□毁. 何者. 知世隔別. 今言世隔

別. 豈非當體. 俗不知色虛. 今名其是色虛. 豈

非是貶. 若爾那得言俗色虛是當體得名. 世

隔別是貶毁爲稱耶. 次難. 眞與第一. 眞當體

眞實. 第一亦當體第一. 若對凡非第一. 褒聖

爲第一. 亦對凡非眞實. 褒聖是眞實. 若言褒

眞爲第一亦褒第一爲眞. 何得言眞是當體第

一爲褒耶. 問難他如此. 今作若爲解釋耶. 今

明. 世與俗是橫□之名. 何者. 俗名則橫. 世名

則□. 俗橫者. 俗是風俗義. 處處皆有風俗之

法. 故云. 君子行體不心變俗. 一切國土各有

風俗故. 俗名卽橫也. 世名□者. 世是代謝隔

下	欄

別三世遷異. 豈非是□. 內外具明. 經云生生

世世. 書云. 三十年爲一世. 雖然終以代謝隔

別爲世故. 世是□名也. 然此二名. □是當體.

俗當體是色虛. 世當體代謝. 不有世而已有

世. 卽是代別. 不有俗而已有俗. 卽是色虛. 當

體是色虛代謝. 豈有褒貶於其間哉. 故不可

也. 次望眞釋之. 論云世俗諦者. 一切法性空.

世間顚倒虛妄謂有. 諸賢聖眞知性空. 俗諦

旣顚倒虛妄謂有. 當知俗諦虛妄顚倒. 俗旣

然世亦爾. 此則望聖. 世與俗皆虛妄顚倒. 就

顚倒中. 自有俗有世有橫有□也. 此有差別

無差別義. 以聖望之. 同是顚倒故. 無差別. 而

不無世俗橫□故有差別也. 問望聖唯無差

別亦有差別耶. 解云. 就聖亦知彼差別故. 大

品云. 若諸法無所有者. 何故有六道差別耶.

佛答云. 於彼顚倒故. 有六道差別不同. 若爾.

佛具知顚倒差別無差別. 若是衆生. 唯知差

別不知無差別也. 次釋眞與第一. 所以說眞

對凡. 凡謂所解眞實. 佛□云. 汝所解者. 顚倒

非實. 聖人所解眞實. 此則對顚倒明不顚倒.

對虛明實. 對俗明眞也. 第一義對凡非第一.

明聖所解是第一. 何時褒爲第一. 對非第一.

明第一若是褒者. 對非眞實明眞實. 亦應

是褒反詰云云. 問若爾從來何意言眞俗當

體世第一是褒貶耶. 解云. 師作此釋別有意.

若守語不得意. 還成鸚鵡喙○只類耳. 且自

思之. 問前明俗橫世□. 俗有二釋. 色虛義望

眞釋俗. 風俗義當體釋俗. 世有代謝義隔別

義. 此望何義釋耶. 解云. 代謝隔別□當體釋.

經數: 一八五四

經名: 二諦義卷中

頁數: 九七

上	欄

世中自有代謝隔別也. 問唯得是當體釋亦是

諸佛說耶. 解云. 亦得是佛說. 但此說隨世說

世. 與前說俗異. 前說俗是色虛義. 反1俗說

俗. 今說世是代謝隔別. 隨世說世也. 問何故

說此二耶. 解云. 衆生自謂所解爲實. 聖人□

云非實. 乃是虛妄. 復有衆生謂其所解是第

一無過者. 聖人□云汝所解非第一. 乃 是世

人所解耳. 爲是故. 佛說世說俗也. 俗有色虛

風俗. 世有代謝隔別. 此之四名. 有廣有狹有

通有別. 何者. 風俗與代謝則別. 色虛與隔別

則通. 別則狹通則廣也. 問何故但解此名耶.

解云. 此四名具通別廣狹. 通別廣狹攝一切

盡. 故但解此四名也. 衆生國土等世間風俗.

但是風俗之法. 唯是無常. 所以爲狹. 若是色

虛則廣. 色虛只是虛假. 明一切諸法皆是虛

假. 一切世間. 乃至諸佛菩薩所說所現皆是

虛假. 是故廣也. 代謝隔別亦爾. 代謝但是無

常流動法故狹. 隔別則通常無常空有. 常無

常空有隔別也. 故佛母品云. 示五陰世間十

八界世間十力世間一切種智世間. 世間卽

隔別故. 隔別廣也. 次釋諦義. 例前亦應有四.

一依名二因緣三顯道四無方. 今就依名釋.

諦以審實爲義. 於諦於兩情審實故. 名爲諦

池. 問於諦爲當屬境爲當在智耶. 解云. 於諦

於兩情智爲名. 何者. 於凡所解爲俗諦. 於諦

所解爲眞諦. 於兩情智爲諦. 不取空有兩境

爲諦也. 問於諦是智敎諦屬何耶. 一切法

出境智. 境智往收. 爲屬境爲屬智耶. 解云. 敎

諦屬境. 問敎諦若爲是境耶. 從來多不解此

中	欄

義. 聞此亦不知是何言. 今明. 是境者. 如來如

行而說. 如說而行. 如說而行. 卽二智照空有

境. 如行而說. 卽說二諦故. 一家云. 潛謀密照

名智. 外彰神口名諦. 今亦爾. 以二智照空有.

空有則名境. 說空有義表一道卽名敎. 境卽能

所. 敎卽所能. 敎能表道故. 敎是所能. 境是所

照故. 境是能所. 所照名境. 能表爲敎. 故敎諦

屬境攝也. 問若爾從來那. 得云緣稟二諦敎

生智之時敎轉名境耶. 解云. 此不相關. 前是

能化. 後是所化. 此凡經兩過轉. 前境轉爲敎.

後敎轉爲境. 何者. 如來二智照名爲境. 次說

表一道. 則轉名敎. 所化緣稟此敎. 識敎悟理

生智. 敎轉名境. 此則敎諦. 或名境或名敎也.

問敎諦旣得是敎是境. 於諦亦得是敎境2已

不. 解云. 於彼何容不得. 但無表道敎. 無生智

境. 於諦不轉故也. 於二諦不能表十方三世

諸佛正道故. 不得名敎. 復不能生法身父母

故. 不得名境. 若於彼是諦. 於彼是境. 於彼是

敎. 於彼是理. 何者. 彼亦有言說故有敎. 彼亦

言有理故於彼有理. 此之理敎. □是謂情故

也. 次更正於諦敎諦義. 問於諦是兩謂情. 敎

諦得是諸佛二智不. 解云. 然敎諦亦名二諦.

亦名二境. 亦名二智. 亦名二身. 諸佛二智爲

敎諦. 衆生謂情爲於諦. 此則迷悟判於敎. 何

者. 於諦卽是迷情. 敎諦則是悟智也. 問若爲

敎諦是二智耶. 解云. 諸佛如行而說. 如說而

行. 如行而說. 說我所行. 如說而行. 行我所

說. 說我所行. 說名行說. 行我所說. 行名說

行. 斯行說相應. 皆是波若. 大論釋聖說法聖

下	欄

默然云. 從波若心還說波若. 名聖說法. 說般

若法已還入般若心. 名聖[&FFFF]#然. 聖[&FFFF]#然聖說

法. 皆是波若. 今亦爾. 如說而行名二智. 如行

而說名二諦. 二諦亦得名二智. 何者. 說何所

說. 說只說二智故云. 欲知智在說. 故二諦卽

是二智. 但隨義不同. 表理義爲敎. 宣智義名

智. 所照義名境. 若爾敎諦之名. 亦得名境. 亦

得名智也. 問於諦得如此不. 解云. 於諦於智

於敎於境定性義也. 問他亦明二諦是二境

二境是二見. 今亦明二諦是二敎二敎亦是

二見. 與彼更何異耶. 解云. 他二諦定是二境.

今明二諦是敎. 不定是敎. 表理則名敎. 所照

則爲境. 宣智爲智. 無有定相. 旣知敎不定敎.

卽知境不定境. 若如此解. 卽是悟理. 悟時悟

敎非敎. 卽知理非理敎理非敎理. 如幻如化

空谷之嚮明鏡之像. 雖如幻化而理敎宛然

也. 次更正前二於諦. 問前二於諦二往判有

得失. 有凡聖故. 論云. 諸法性空. 世間顚倒謂

有. 於凡爲實. 名之爲諦. 諸賢聖眞知顚倒性

空. 於聖是實. 名之爲諦. 有於凡實. 凡但有有

諦. 空於聖實. 聖但有空諦. 如此已不. 解云.

然一往於凡聖兩實名諦. 有於凡實爲諦. 空

於聖實爲諦. 若兩互望. 二□非諦. 何者. 有於

凡是諦. 空於凡非諦. 凡夫謂甁衣等法現見

3定有故. 有爲實空非實. 聖人甁衣等空是

實. 甁衣等有非實. 故一家云. 凡實爲聖虛. 聖

實爲凡虛. 凡虛爲聖實. 聖虛爲凡實. 若爾凡

聖各有一諦. 凡但有有諦. 聖但有空諦也. 難.

凡但有有諦. 聖但有空諦. 亦應凡但有權智

經數: 一八五四

經名: 二諦義卷中

頁數: 九八

上	欄

聖但有實智. 解云. 有例不例. 言例者. 於兩情

有二諦. 於兩情有二智. 凡作有解. 凡有有智.

聖作空解. 聖有空智也. 言不例者. 不可言聖

人但有一智. 聖人具權實二智也. 若言但有

一智則謗聖人. 信一半不信一半故. 經云. 信

六部. 不信六部信不具足. 今若言聖有空智

無有智. 則信不具足也. 問今明. 聖有一諦而

具有二智. 然此解偏揭聖人. 旣具有二智. 卽

應有二諦. 何得但有一諦有於二智耶. 解云.

聖有二智者. 聖人知諸法性空故有實智. 復

知凡夫顚倒有故有權智. 照不顚倒性空名

實智. 照顚倒色虛名權智. 諦則不爾. 二諦皆

不倒智則知倒知不倒也. 二者知實爲實智.

知虛爲權智. 知虛實故有二智. 諦則不爾. 二

皆是實. 爲是義故. 聖人一諦而有二智也. 次

更釋二諦名. 前出他釋. 他云. 俗諦審實色虛.

眞諦審實眞實. 以1審實色虛故. 名眞俗二

諦. 今難. 汝眞諦審實. 俗諦審虛. 若爾則審虛

爲諦. 何謂審實爲諦耶. 彼云. 俗審實是色虛.

是故審實爲俗諦. 何者. 俗三假眞四忘. 俗實

是虛假也. 今2家者. 諦以審實爲義. 俗於凡

實. 眞於聖實故. 諦以實爲義也. 然此釋具出

經論. 凡有兩論釋. 一者百論. 二者中論. 百論

云. 俗於世人爲實也. 中論云. 俗諦者. 一切法

性空. 世間顚倒謂有. 於世人爲實. 名之爲諦.

諸賢聖眞知諸法空. 於聖人爲實. 名之爲

諦. 此則兩論. 皆以審實釋諦也. 我明諦是

審實. 出於論文. 汝明俗諦審虛. 出何處耶.

責之無通也. 問汝難他如此. 汝明二諦皆

中	欄

審實. 若爲相待耶. 解云. 俗諦於凡是諦. 於聖

非諦. 空於聖是諦. 於凡非諦. 如中論明. 諸法

性空. 世間顚倒謂有爲諦. 諸賢聖眞知諸法

空爲諦. 此則有於凡是諦. 空於凡非諦. 何者.

凡聞空不信. 謂是虛妄非是眞實. 若甁衣等

法. 道理是有. 何以故. 今現見甁衣等法是有

故. 謂諸法道理實有也. 問旣道理實有. 云何

是於諦耶. 解云. 於凡道理是有故. 名於諦也.

次空於聖是諦. 有於聖非諦. 何者. 聖人知諸

法虛妄非實. 若諸法性空此爲眞實. 故論云.

諸賢聖眞知諸法性空故. 諸法道理是空也.

問旣道理是空. 云何是於耶. 解云. 於聖道理

是空. 故云於諦也. 問若爾云何得相待耶. 解

云. 百論明相待義. 論文云. 相待故如大小.

言相待如大小者. 如一[&FFFF]#望○爲小. 望棗則

爲大. [&FFFF]#亦大亦小. 俗亦爾. 望凡爲諦. 望聖

則非諦. 俗亦諦亦非諦也. 問何意擧大小釋

耶. 解云. 此引例通. 前明俗亦諦亦非諦. 彼

卽云. 若是則應言是. 非則應言非. 云何猶

豫云亦是亦非耶. 卽爲是故擧[&FFFF]#釋. 如一[&FFFF]#

亦大亦小. 望○小望棗大. 何妨俗亦諦亦非

諦. 望凡是諦望聖非諦耶. 將[&FFFF]#釋俗旣然. 將

[&FFFF]#釋眞亦爾. 望聖爲諦. 望凡非諦. 故眞亦

諦亦非諦也. 他問. 此明俗亦諦亦非諦. 此

是是非相待. 二諦若爲言待耶. 他二諦是空

有虛實. 可得言待. 汝二諦□實. 云何待耶.

今且反難彼二諦待義. 師云. 徑有人□三

假義. 問相待假義. 汝世諦待何物耶. 彼云.

俗待不俗. 責不俗是何省耶. 彼云. 不俗是

下	欄

俗. 難. 俗待不俗. 不俗還是俗. 乃俗 待俗. 長

待不長. 不長還是長. 則長待長也. 彼又云.

俗待眞. 難. 汝眞諦四3念都絶. 何得俗待眞

耶. 汝義俗有三假. 眞非三假. 汝今旣俗待

眞. 眞則是相待假. 何者. 長待短. 長是能待.

短是所待. 能待所待皆是待. 俗待眞. 俗是

能待. 眞是所待. 能待所待皆是待. 若爾二

諦皆是相待假也. 彼脫又解. 云俗諦待眞諦

名. 眞諦體絶不可待. 但眞諦名待也. 責. 汝眞

諦名是何物耶. 若言名是俗諦. 則俗還待俗.

若名是眞諦. 那得言眞絶名. 進退無通也. 前

明諦非諦義未訖. 若爲未訖耶. 前云俗亦諦

亦非諦. 俗於凡是諦於聖非諦. 眞亦爾. 亦諦

亦非諦. 眞於聖是諦. 於凡非諦. 問汝解如此

耳. 論何時作如此說耶. 解云. 論所以但明俗

是諦非諦. 此有義. 何者. 欲明二諦根本義. 發

初開眞俗二諦者. 但俗得是亦諦亦非諦. 眞

唯得是諦. 不得是非諦. 問何意爾. 解云. 旣名

眞. 眞卽是眞實爲義. 故眞唯得是諦. 不得是

非諦. 若言俗諦卽可疑. 何者. 俗是色虛非實.

旣言俗. 那得爲諦耶. 是故釋云. 俗亦諦亦非

諦. 俗於凡是諦. 於聖卽非諦. 故亦諦亦非諦

也. 又眞唯是諦. 不得是非諦. 俗亦諦亦非諦

者. 聖得望聖. 聖得望凡. 凡但望凡. 凡不得望

聖. 故眞但諦不得非諦. 俗亦諦亦非諦. 言

聖得望聖聖得望凡者. 聖人了達聖境故得

望聖. 問何物是聖境. 解云. 諸法性空. 聖

人還了達. 聖空爲實故. 空於聖名諦. 聖人

復了達凡夫顚倒虛妄有非實故. 有於聖非

經數: 一八五四

經名: 二諦義卷中

頁數: 九九

上	欄

諦也. 凡但得望凡. 不得望聖者. 凡但知凡顚

倒境. 此境於凡是實故. 俗於凡是諦. 凡不能

知聖諸法性空故. 眞不得是非諦. 凡若能了

性空. 則成聖. 眞復不得非諦眞有兩義. 不得

非諦. 一者凡都不知聖空故. 眞不得是非諦.

二者若知聖空. 則便成聖. 空成眞諦. 復不得

是非諦. 大而爲言. 俗爲凡知. 復爲聖知. 故俗

亦諦亦非諦. 眞唯是聖知. 凡不能知. 故眞唯

諦. 不得爲非諦也. 問若爾乖前言. 前言俗亦

諦亦非諦. 於凡是諦. 於聖非諦. 眞亦諦亦非

諦. 於聖是諦. 於凡非諦. 有四句義. 有於凡

實. 空於聖實. 空於凡虛. 有於聖虛. 凡實爲聖

虛. 聖實爲凡虛. 凡虛爲聖實. 聖虛爲凡實. 今

那得言俗有諦非諦眞但諦無非諦. 前後之

言自相違返耶. 解云不相違. 今明俗亦諦非

諦眞但諦無非諦者. 此約初發心開眞俗二

諦義. 聖人有權實二智. 了性空卽實智. 知顚

倒卽權智. 凡但知俗不知眞. 是故俗亦諦亦

非諦. 眞但諦非是非諦也. 而前明四句互虛

實者. 還是聖人□之耳. 明凡謂諸法道理實

有. 若於諸法本性空. 便不生信故. 性空於凡

非諦. 非是凡知性空謂性空是虛. 非諦乃是

聖□. 道凡於性空不生信故. 言非諦耳. 若爾

前後無相違也. 次更釋於名. 問因緣假有爲

敎諦. 謂情性有爲於諦不. 解云. 從來解如此.

因緣假有是不有有. 不有有悟有不有名爲

敎諦. 若是性有則有故. 有名於諦. 好乎唯得

此解. 今明不如此. 今明於有爲於諦. 然諸法

本無所有. 於衆生有. 何以知然. 論云. 一切

中	欄

法性空. 世間顚倒謂有. 故諸法本無. 於衆生

有爲於也. 若言諸法無所有因緣有. 因緣有

不有有名敎諦. 衆生有故有名於諦. 此是後

時語耳. 次更釋於諦義. 明衆生本無所有. 於

衆生有. 故大品云. 衆生顚倒因緣故. 有六道

差別. 又涅槃云. 隨其流處有六味不同. 然此

語□是釋於義. 何者. 六道本性淸淨無所有.

於衆生故無所有如是有也. 論釋亦爾. 諸法

本性空. 世間顚倒謂有. 名之爲諦. 亦六道本

無所有. 於衆生有六道也. 旣云於衆生有六

道. 卽知不六道. 佛說此於名不無所以. 說此

令衆生悟道. 何者. 旣云於六. 卽知不六也.

如人可○. 實不可○而言可○者. 於此可○.

旣知於可○. 卽悟不可○. 諸法亦爾. 於有卽

悟不有也. 次釋眞於諦也. 問俗於諦旣然. 可

得眞於諦亦爾不. 實無有於凡有. 實無空於

聖空不耶. 解云. 一往發趾開眞俗二於諦. 不

得如此. 何者. 說於凡有. 亦爲化凡. 說於聖空

亦爲凡. 說此二諦. □爲化凡. 何者. 說俗於爲

顯迷. 說眞於爲顯悟. 如中論所明. 諸法性空.

凡夫顚倒謂有. 諸賢聖眞知諸法性空. 正開

凡聖眞俗. 明此是凡於聖於. 此是眞於俗於.

正示其是迷是悟是眞是俗. 示俗於是迷. 示

眞於是悟. 大品云. 波若爲大事故起. 所謂示

是道是非道. 今亦爾. 說俗於示非道. 說眞於

示是道. 爲是故. 於凡有不有. 聖空是眞空. 此

卽第一節也. 第二節倂轉. 於凡有旣不有. 於

聖空亦不空. 諸法非是有於凡有. 諸法非是

空於聖空. 旣知於空有. 卽知不空有. 於二卽

下	欄

知不二. 關中曇鸞法師. 擧漁人與餓鬼譬. 漁

人入則鼓棹揚波. 餓鬼入則二火□體. 然水

未曾水未曾火. 於人見水. 於鬼見火. 火有兩

微. 觸具能燒. 色具能照. 水有三微. 成論云. 天

雨無香. 人中水具四微. 餓鬼則見成兩微. 漁

人見則成四微. 於鬼兩微. 於人四微. 水未曾

二之與四也. 諸法亦爾. 於凡有於聖空. 於凡

聖空有. 實非空有. 於凡聖二. 實非二. 此則於

二爲世諦. 不二爲眞諦故經云. 明與無明. 愚

者謂二. 智者了達其性無二. 無二之性. 卽是

實性. 故知不二. 始是眞實諦也. 次第三節. 二

不二□是俗. 何者. 於二於不二. 正道非二非

不二. 正道旣非二. 豈是不二. 但於凡夫聲聞

二. 於菩薩不二耳. 道何曾二不二耶. 如淨名

云. 身子見穢. 梵王見淨. 華嚴五百聲聞. 不見

法界. 諸菩薩見法界. 於身子見穢. 於梵王見

淨. 正士非淨非不淨. 亦於五百聲聞不見. 於

諸菩薩見. 正道非見不見. 兩人□非見. 一往

聲聞. 修別異善根. 菩薩修無得善. 故聲聞不

見. 菩薩見. 望道倂不見也. 問諸菩薩在法界

中. 旣於諸菩薩見者. 如來亦在中. 亦於如來

見不. 釋云 不例. 如來隨汝見. 如來何曾有見

不見. 故經云. 隨順衆生故. 普入諸世間. 智慧

常寂然. 不同世所見. 故不得引如來爲例. 如

來非見不見. 於汝見. 於汝不見. 見不見旣是

於. 卽知道非見非不見. 今亦爾. 於二乘二. 於

菩薩不二. 二不二旣是於. 卽知道非二非不二

也. 如此三節. □是於非是正道也. 問若爲是

正道耶. 解云. 諸佛不能行. 諸佛不能到. 諸佛

經數: 一八五四

經名: 二諦義卷中

頁數: 一○○

上	欄

不能說. 今作若爲說耶. 故經云. 諸法寂滅相.

不可以言宣. 又云. 甚深微妙法. 唯我知是相.

十方佛亦然. 諸大聲聞不退菩薩. 皆不能了

也. 然此始是好. 情智二諦. 前來三節. □是情

謂二諦離前三節. 乃是智諦. 所以法華明. 如

來從三昧. 安詳而起. 歎湛深二智也. 次更從

前釋. 問前云六道無所有於衆生有六道. 諸

佛隨衆生現五道身. 爲是俗諦. 爲是眞諦. 眞

諦則無六道. 衆生無所有. 有旣是於諦. 佛隨

衆生有六道. 亦是無所有. 有亦是於諦不.

解云不例. 六道無所有. 於衆生實有. 故是於

諦. 佛現六道身. 非是實謂有. 故非於諦. 難.

旣非於應非是俗. 解云. 是俗非是於. 何者. 以

虛假故是俗. 非實有故非於諦. 自有是俗非

於諦. 自有是俗是於諦. 顚倒六道. 則是俗是

於諦. 諸佛隨衆生. 是俗非於諦也. 次1時更

簡此語. 六道無所有. 於衆生有六道. 是俗諦.

諸佛隨衆生有六道故. 經云. 隨順衆生故. 普

入諸世間. 旣隨衆生有六道身. 爲是眞諦. 爲

是俗諦耶. 若是眞諦. 眞諦無有六道. 若是俗

諦. 復非實有. 那是俗諦. 爲是義故. 就俗諦中

有三句. 一是俗非諦. 二是諦非俗. 三亦 諦亦

俗. 若圓成四句者. 望眞則有非俗非諦也. 一

是俗非諦者. 諸佛隨衆生有六道. 非情謂實

有. 以有六道故是俗. 非情謂 實有故非諦. 是

爲是俗非諦也. 然從來無此義. 一往聞亦不

信受. 今明者. 諸佛隨衆生有. 非情謂有. 所以

是俗非諦也. 二是諦非俗者. 望聖是俗. 於其

非俗. 此兩名相妨. 俗卽非諦. 諦則非俗. 望聖

中	欄

爲俗. 於其非俗. 但是實有故. 是諦非俗也. 三

亦諦亦俗者. 凡聖合論. 望聖是俗. 於凡是諦.

故云亦俗亦諦. 又就世俗諦中. 復有亦俗亦

諦義. 何者. 其自有風俗世俗之俗. 此之風俗

及與世俗. 於其□實故. 亦俗亦諦也. 風俗之

俗則橫. 世俗隔別則□. 此之橫□皆實故. 名

俗諦也. 問若爾從來. 何意云俗非諦緣諦俗

故名俗諦耶. 解云. 此語有兩望. 何者. 俗非諦

則望聖. 緣諦俗. 名諦則就緣. 望聖俗是色虛.

故非諦. 於緣爲實. 故秤諦. 所以云俗非諦緣

諦俗名俗諦耳. 非俗非諦者. 望眞諦□非故.

論云. 諸賢聖眞知顚倒性空. 顚倒旣空. 何處

有俗. 旣非俗. 何所論諦. 故望聖非俗非諦也.

次更簡前諸佛隨衆生有六道是俗非諦. 爲

當唯得是俗非諦. 亦得是諦耶. 解云. 此言非

諦者. 明隨順衆生示有六道. 非是情謂實有

之於諦耳. 問旣非於諦得是何物耶. 解云. 得

是敎諦. 然諸佛菩薩. 從實方便起跡現身說

敎. 所現不出形聲. 故形聲等□是敎諦. 何者.

此兩種□諦. 當根緣不差. 是故名諦. 此之兩

種. 實能表道. 是故名諦也. 問俗諦中有四句.

眞諦中亦有四句不. 解云. 眞諦但有兩句. 一

者是眞是諦. 二者是眞非諦. 是眞是諦. 此可

知. 眞必是諦也. 言是眞非諦者. 隨眞說故是

眞. 非情謂之實故非諦. 如前隨俗諦說非俗

諦. 今亦爾也. 次更明於諦敎諦合論諦義有

三句. 一者能 諦所非諦. 二者所諦能非諦. 三

者亦能亦所諦. 能諦所非諦. 卽是於諦. 所諦

能非諦. 卽敎諦. 亦能亦所諦. 於敎合論. 言於

下	欄

諦是能非所者. 有於凡實爲諦. 空於聖實爲

諦. 取兩情智爲諦. 不取空有二境爲諦. 二境

那忽是諦. 但有於凡是諦. 空於聖是諦. 取二

於爲諦也. 此於亦不孤. 然於不於. 不於本於.

空有能所□是於諦. 但能邊强. 境智□於諦.

智邊强. 此則帶所明能. 取能不取所. 帶智論

境. 取智不取境也. 言敎諦是所非能者. 二智

是能說. 二境是所說. 能說非諦. 所說是諦. 此

就境智判能所. 前於諦. 亦境所智能. 取能爲

諦. 不取所爲諦. 今敎諦. 取所爲諦. 不取能爲

諦. 故一家云. 潛謀密照爲二智. 外彰神口名

二諦. 二智能說. 二諦所說. 正取所說眞俗化

緣. 名敎諦也. 亦能亦所諦者. 合取於敎二諦.

爲亦能亦所諦也. 更就敎諦中復有三句. 一

能名諦. 二所名諦. 三亦能亦所名諦言能名

諦者. 則是眞俗二敎. 以眞俗二敎實能表

道故名諦. 二諦當根緣不差故名諦也. 言

所名諦者. 從所表理爲名. 以所表理實故.

能表之敎亦實也. 此則從表實爲名. 如法

華云. 開方便門示眞實道. 此門卽是實門. 以

通至實故. 名方便門. 又如佛門通至佛故云

佛門. 今亦爾. 敎能通實故云實也. 亦能亦

所者. 卽理敎合說. 非理則不敎. 不敎則不理.

非理不敎敎名理敎. 非敎不理理名敎理. 理

敎因緣斯二皆實. 故能所皆諦也. 問敎諦有

三句. 於諦亦有三句不耶. 解云. 於諦但有一

句. 唯是能諦. 能謂之情爲諦也. 次更擧事顯

此三名. 自有從能不從所. 從所不從能. 具從

能所. 從所不從能者. 如飮食名爲食. 何者. 口